CELEX: 31991R1056
Language: el
Date: 1991-04-25 00:00:00
Title: Κανονισμός (ΕΟΚ) αριθ. 1056/91 της Επιτροπής της 25ης Απριλίου 1991 που τροποποιεί τον κανονισμό (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

Avis juridique important

|

31991R1056

Κανονισμός (ΕΟΚ) αριθ. 1056/91 της Επιτροπής της 25ης Απριλίου 1991 που τροποποιεί τον κανονισμό (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο  

Επίσημη Εφημερίδα αριθ. L 107 της 27/04/1991 σ. 0010 - 0010

ΚΑΝΟΝΙΣΜΟΣ ( ΕΟΚ ) αριθ . 1056/91 ΤΗΣ ΕΠΙΤΡΟΠΗΣ  της 25ης Απριλίου 1991  που τροποποιεί τον κανονισμό ( ΕΟΚ ) αριθ . 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιοΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 315/91 ( 2 ), και ιδίως το άρθρο 9,  Εκτιμώντας :  ότι ο κανονισμός ( ΕΟΚ ) αριθ . 3034/80 του Συμβουλίου της 11ης Νοεμβρίου 1980 που καθορίζει τις ποσότητες βασικών προϊόντων που θεωρούνται ότι έχουν χρησιμοποιηθεί για την παρασκευή εμπορευμάτων που υπάγονται στον κανονισμό ( ΕΟΚ ) αριθ . 3033/80 και  τροποποιεί τον κανονισμό ( ΕΟΚ ) αριθ . 950/68 για το κοινό δασμολόγιο ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 572/91 ( 4 ), ορίζει ότι ορισμένα εμπορεύματα που υπάγονται στο κεφάλαιο 21 της συνδυασμένης ονοματολογίας υποβάλλονται  στην είσπραξη ενός μεταβλητού στοιχείου όταν περιέχουν προϊόντα αποικοδόμησης αμύλων κάθε είδους -  ότι, εξάλλου, ο κανονισμός ( ΕΟΚ ) αριθ . 1061/69 της Επιτροπής της 6ης Ιουνίου 1969 που καθορίζει τις μεθόδους ανάλυσης για την εφαρμογή του κανονισμού ( ΕΟΚ ) αριθ . 1059/69 σχετικά με το καθεστώς συναλλαγών που εφαρμόζεται σε ορισμένα εμπορεύματα που  προέρχονται από μεταποίηση αγροτικών προϊόντων ( 5 ), και ο οποίος καταργήθηκε με τον κανονισμό ( ΕΟΚ ) αριθ . 4154/87 της Επιτροπής ( 6 ), προέβλεπε στο άρθρο 1 παράγραφος 2 εδάφιο 3 ότι οι δεξτρίνες μπορούν να εξομοιωθούν, κάτω από ορισμένες προϋποθέσεις, με  τα άμυλα κάθε είδους που περιέχονται σε ένα συγκεκριμένο εμπόρευμα - ότι η διάταξη αυτή δεν περιελήφθη στον τελευταίο κανονισμό που προαναφέρθηκε - ότι, για να αποκατασταθεί κατά τρόπο σαφή η κατάσταση που ίσχυε πριν από την 1η Ιανουαρίου 1988 και για να  εξασφαλιστεί η ομοιόμορφη και ορθή εφαρμογή του μεταβλητού στοιχείου, είναι σκόπιμο να προστεθεί στο κεφάλαιο 21 της συνδυασμένης ονοματολογίας σχετική συμπληρωματική σημείωση - ότι για το σκοπό αυτό, πρέπει να τροποποιηθεί ο κανονισμός ( ΕΟΚ ) αριθ .  2658/87 - ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Ονοματολογίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η συνδυασμένη ονοματολογία που περιλαμβάνεται στο παράρτημα του κανονισμού ( ΕΟΚ ) αριθ . 2658/87 τροποποιείται ως εξής :  1 . Στο κεφάλαιο 21 προστίθεται η ακόλουθη συμπληρωματική σημείωση :  "1 . Για την εφαρμογή των διακρίσεων 2101 10 91, 2101 20 10, 2106 10 10, και 2106 90 91, ο όρος "άμυλα κάθε είδους" περιλαμβάνει ομοίως τα προϊόντα αποικοδόμησης αμύλων κάθε είδους ."  2 . Οι υπάρχουσες συμπληρωματικές σημειώσεις 1 και 2 γίνονται 2 και 3 .  Άρθρο 2  Ο παρών κανονισμός αρχίζει να ισχύει τρεις εβδομάδες μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 25 Απριλίου 1991 . Για την Επιτροπή  Christiane SCRIVENER  Μέλος της Επιτροπής  ( 1 ) ΕΕ αριθ . L 256 της 7 . 9 . 1987, σ . 1 . ( 2 ) ΕΕ αριθ . L 37 της 9 . 2 . 1991, σ . 24 . ( 3 ) ΕΕ αριθ . L 323 της 29 . 11 . 1980, σ . 7 . ( 4 ) ΕΕ αριθ . L 63 της 9 . 3 . 1991, σ . 24 . ( 5 ) ΕΕ αριθ . L 141 της 12 . 6 . 1969, σ . 24 . ( 6 ) ΕΕ αριθ . L 392 της 31 . 12 .  1987, σ . 19 .